Z:gnu-www-ja-copyright-and-globalization--3b1f0d-We see at the same time effort/ro

Vedem, în același timp, eforturi de a răpi libertatea oamenilor de a folosi alte tipuri de lucrări publicate. De exemplu, filmele care sunt pe DVD-uri sunt publicate într-un format cifrat care a fost secret &mdash; era conceput să fie secret &mdash; și singurul mod în care companiile de filme ți-ar fi spus formatul, ca să faci un DVD player, era dacă semnai un contract să incluzi anumite restricții în player, cu rezultatul că publicul ar fi fost oprit chiar și de la a-și exercita pe deplin drepturile lui legale. Apoi, câțiva programatori isteți din Europa au descoperit formatul DVD-urilor și au scris un pachet de software liber care să citească un DVD. Astfel a devenit posibil să folosiți software liber împreună cu sistemul de operare GNU+Linux ca să vă uitați la DVD-ul pe care l-ați cumpărat, care este o acțiune perfect legitimă. S-ar cuveni să puteți face asta cu software liber.